OpenLLM-France/wikimedia huggingface dataset:
# Josep Pujol i Ripoll

Josep Pujol i Ripoll (Olot, Garrotxa 1905 - 1987) fou un pintor català.

## Biografia

Deixeble d'Iu Pascual, participà en l'Exposició d'Art Català a Madrid i el 1926 exposà a les Galeries Dalmau de Barcelona. Va exposar a la Sala Parés el 1928, 1930 i 1934.
Després de la guerra civil espanyola fou marginat per motius polítics, el 1966 guanyà el premi La Punyalada i el premi Sant Jordi de la diputació provincial de Barcelona. D'antuvi es mantingué fidel a l'estètica de l'escola d'Olot, però ha adoptat una versió constructivista i esquemàtica, tant en el paisatge, com en interiors i natures mortes, d'una netedat, concisió i refinament singulars. El 1983 va rebre la Creu de Sant Jordi.

## Referències

* ↑ Tharrats, Joan Josep. Cent Anys de Pintura a Cadaqués. Barcelona: Parsifal Edicions, 2007, p. 220. ISBN 84-95554-27-5.

## Enllaços externs

* Pintures de Josep Pujol
# Crypturellus

Crypturellus és un gènere d'ocells de la família dels tinàmids, habitant principalment de la selva humida, però també medis més oberts, a la zona neotropical.

## Taxonomia

Se n'han descrit 21 espècies dins aquest gènere.
* Crypturellus atrocapillus - Tinamú de capell.
* Crypturellus bartletti - Tinamú de Bartlett.
* Crypturellus berlepschi - Tinamú de Berlepsch.
* Crypturellus boucardi - Tinamú pissarrós.
* Crypturellus brevirostris - Tinamú rovellat.
* Crypturellus casiquiare - Tinamú barrat.
* Crypturellus cinereus - Tinamú cendrós.
* Crypturellus cinnamomeus - Tinamú canyella.
* Crypturellus duidae - Tinamú camagrís.
* Crypturellus erythropus - Tinamú cama-roig.
* Crypturellus kerriae - Tinamú del Chocó.
* Crypturellus noctivagus - Tinamú camagroc.
* Crypturellus obsoletus - Tinamú bru.
* Crypturellus parvirostris - Tinamú beccurt.
* Crypturellus ptaritepui - Tinamú dels tepuis.
* Crypturellus soui - Tinamú petit.
* Crypturellus strigulosus - Tinamú del Brasil.
* Crypturellus tataupa - Tinamú tataupà.
* Crypturellus transfasciatus - Tinamú cellut.
* Crypturellus undulatus - Tinamú ondulat.
* Crypturellus variegatus - Tinamú bigarrat.

## Referències

* ↑ El gènere Crypturellus a TAXONOMICON Rev. 26-05-2010
# Josep Pujolar

Josep Pujolar (s. XVII). Músic i prevere català. Va ser nomenat, pel rector de Santa Maria de Mataró, mestre de cant de l'església parroquial, l'any 1672. Pujolar degué romandre al capdavant del magisteri fins a finals de l'estiu del 1675, ja que el 29 de setembre fou admès com a entonador a la catedral de Barcelona “Pujolar, mestre que era de Mataró”. El 1677 succeí Pau Marquès en el magisteri de la capella de La Seu d'Urgell. El 1682 oposità al magisteri de Barcelona, però no obtingué èxit i romangué a La Seu fins al 1691.

## Referències

* ↑ Cabot i Sagrera, Neus; Gregori i Cifré, Josep Maria. Fons del Museu-Arxiu de Santa Maria de Mataró. Barcelona: Generalitat de Catalunya, Departament de Cultura i Mitjans de Comunicació, 2010, p. XXV. ISBN 9788439382676 (Generalitat de Catalunya) ; 9788449026256 (UAB) ; 9788439374756 (col·lecció).
# Amber Yobech

Amber Sikosang Yobech (nascuda el 27 de gener de 1991) és una nedadora de Palau, especialitzada en esdeveniments de curses d'estil lliure. Als disset anys es va convertir en una de les nedadores més joves que va marcar el seu debut olímpic als Jocs Olímpics d'Estiu de 2008 a Pequín. Yobech va assolir el seu millor temps personal en 30.00 segons en els 50 m d'estil lliure femení en el carrer 3. Yobech no va passar a les semifinals, ja que es va quedar en la 71a posició d'un total de 92 participants en les preliminars.

## Referències

* ↑ Evans, Hilary; Heijmans, Jeroen; Mallon, Bill. «Amber Yobech» (en anglès). Sports Reference LLC. Arxivat de l'original el 2012-12-14. [Consulta: 18 novembre 2019].
* ↑ «Swimming: Women's 50m Freestyle – Heat 3» (en anglès). NBC Olympics. Arxivat de l'original el 2012-08-21. [Consulta: 18 novembre 2019].

## Vegeu també

* Dones de Palau
# Daihatsu Esse

El Daihatsu Esse (ダイハツ・エッセ, Daihatsu Esse) fou un automòbil lleuger o kei car produït pel fabricant d'automòbils japonés Daihatsu entre els anys 2005 i 2011. L'Esse estaba desenvolupat sobre la base mecànica del Daihatsu Mira de setena generació. El nom del model, Esse, deriva de l'acrònim en anglés de les paraules "Eco, Smart, Simple & Easy" ("Ecològic, Intel·ligent, Senzill i Fàcil" en català)
L'Esse fou plantejat com a un model que persegueix la senzillesa i l'estil. Fou llançat al mercat el 20 de desembre de 2005 i els objectius de venda eren unes 5.000 unitats mensuals. La carrosseria té un disseny trapezoidal i, en deixar el metall de la carrosseria a l'interior sense cobrir, s'aconsegueix una fabricació econòmica, a més d'un menor consum de combustible en ser més lleuger. El velocímetre es trobava situat al centre del panell d'instruments.
Des del llançament del model es van establir huit colors de carrosseria disponibles i quatre graus o nivells d'equipament: "X", "L", "D" i "ECO". El preu del model per unitat era des dels 682.000 fins 1.123.00 iens. Especialment en els nivells "D" i "ECO", l'equipament era el mínim necessàri com ara l'aire condicionat, la direcció assistida i els alçavidres elèctric. L'equip d'àudio inclou un reproductor de CD i ràdio AM/FM. Els altaveus es troben instal·lats entre les barres de seguretat de les portes. Aproximadament un any després del llançament del model es presentà una versió més luxosa anomenada "Esse Custom". Tots els graus poden equipar l'ABS com a opció. El nivell "ECO" era el més econòmic de la gama, no equipava sistema d'àudio i només una transmissió manual de cinc velocitats. A més, el model es registrà legalment com a turisme de passatgers únicament, sense presentar cap versió comercial.
Mecànicament, el model estava disponible en tracció al davant o a les quatre rodes. L'Esse equipa un motor d'última generació. El model podia equipar tres tipus de transmissions: una manual de cinc velocitats i una automàtica de tres o quatre velocitats, trobant-se al pis del cotxe la planca de canvis.
Amb la caixa manual de cinc velocitats per als vehicles de tracció al davant i diferents components de tuning, aquest model s'ha fet amb el temps un dels més populars de la marca Daihatsu gràcies a la seua motorització i el seu pes lleuger que li donen molt bones característiques esportives.
La producció del Daihatsu Esse es va detindre a l'agost de 2011 i el 19 de setembre del mateix any es va deixar de comercialitzar. Durant els anys de producció de l'Esse, es van fabricar 214.960 unitats. El seu successor fou el Daihatsu Mira e:S, un nou model que combina el clàssic Mira amb el caràcter senzill i estilós del Esse.

## Referències

* ↑ «Daihatsu Esse» (en japanese). Carview.co.jp. Arxivat de l'original el 3 octubre 2010.

## Enllaços externs

* Daihatsu Esse - Lloc web oficial
# De Nadal a Sant Esteve

De Nadal a Sant Esteve és una comèdia de costums en dos actes i en vers, original de Joan Molas i Casas, estrenada per primera vegada al teatre del Bon Retir de Barcelona, la nit del 14 d'agost de 1878. L'acció passa a Barcelona. El primer acte, el dia de Nadal pel matí i el segon, la diada de Sant Esteve, al vespre.

## Repartiment de l'estrena

* Senyora Pepa: Caterina Mirambell
* Emília: Mercè Abella.
* Roseta: Francisca Valverde.
* Senyor Esteve: Lleó Fontova.
* Don Eloi: Iscle Soler.
* Eduard: Hermenegild Goula.
* Quimet: Frederic Fuentes.
* Senyor Ignasi: Emili Casas.
* Ambròs: Isidre Domènec.
* Convidat 1r: Jacint Serra.
* Convidat 2n: Vicenç Peña.
* Don Rufo i la seva senyora, dos cecs de les bones festes, convidats, convidades, veïns, etc.

## Enllaços externs

* La peça De Nadal a Sant Esteve, a archive.org
# La Cometa (Sant Esteve de la Sarga)

La Cometa és una petita coma enmig de la zona muntanyosa del Montsec d'Alzina, al sud del poble d'Alzina. La travessa el barranc de la Cometa. Pertany al terme municipal de Sant Esteve de la Sarga, del Pallars Jussà.
# Llac Timsah

El llac Timsah o llac dels Cocodrils (àrab: بحيرة التمساح, buḥayrat at-Timsāḥ, ‘llac dels Cocodrils’) és un llac situat al delta del Nil a Egipte. Es tracta d'un llac d'aigua salada d'uns 14 km² de superfície, que es troba al pas del canal de Suez. Els altres llacs d'aquest sistema són el Gran Llac Amarg i el llac Manzala. Al costat oest del llac es troba la ciutat d'Ismaïlia.
La situació del llac al Canal de Suez és a 79 km al sud de Port Saïd, situant-se juntament amb els llacs amargs a sobre d'una falla que va des del Mar Mediterrani fins al Golf de Suez.
El 18 de novembre de 1862, degut als progressos en les obres del Canal de Suez, es va permetre la comunicació del llac Timsah amb les aigües del Mediterrani.

## Canals anteriors

L'ús d'aquest llac en canals queda patent en les construccions de canals egípcies que tractaven de comunicar els llacs amb el golf de Suez.

## Referències

* ↑ «City of Ismailia in Egypt» (en anglès). Tour Egypt. [Consulta: 20 setembre 2011].
* ↑ «The Suez Canal's Bleak Centennial» (en anglès). Time, novembre 1969. Arxivat de l'original el 2011-12-29. [Consulta: 20 setembre 2011].
* ↑ Gmirkin, Russell E. Continuum International Publishing Group. Berossus and Genesis, Manetho and Exodus, 2006, p. 231. ISBN 0567025926.
* ↑ «Entrée de la Méditerranée au lac Timsah» (en francès). Alexandria: L'Isthme de Suez. Journal de l'Union des deux mers., novembre 1862.
* ↑ «Tehuantepec Railway Company» (en anglès) p. 43. Nova York: Bowne & Co, 1884.
* ↑ Huan, Yu. «Weilue. App. M. The Canals and Roads from the Red Sea to the Nile.». [Consulta: 20 setembre 2011].
# Julio María López Orozco

Julio María López Orozco (Elx, 1885 - 1970) fou un metge i polític valencià, diputat a Corts Espanyoles durant la Segona República.

## Biografia

Fou membre de la Reial Acadèmia de Medicina de Catalunya i fou conegut per atendre gratuïtament als pacients més pobres. Durant la Primera Guerra Mundial fou membre de la Lliga Antigermanòfila, i de la maçoneria des de 1920 (Lògia Constante Alona d'Alacant).
El 1929 fou un dels fundadors al Partit Republicà Radical Socialista juntament amb Marcel·lí Domingo, Álvaro de Albornoz i Félix Gordón Ordás i fou empresonat tres mesos després de la sublevació de Jaca.
A les eleccions generals espanyoles de 1931 fou elegit diputat per la província d'Alacant i formà part de la Comissió Gestora de la Mancomunitat del Segura. En acabar la guerra civil espanyola fou condemnat a 25 anys de presó pel Tribunal Especial de Repressió de la Maçoneria i del Comunisme, reduïda després a 12 anys.

## Referències

* Fitxa del Congrés dels Diputats
* Detalls biogràfics Arxivat 2016-03-03 a Wayback Machine.
* Biografies de polítics valencians Arxivat 2009-09-20 a Wayback Machine.
# Cornersville

Cornersville és una població dels Estats Units a l'estat de Tennessee. Segons el cens del 2000 tenia 962 habitants.

## Demografia

Segons el cens del 2000, Cornersville tenia 962 habitants, 371 habitatges, i 251 famílies. La densitat de població era de 197,6 habitants/km².
Dels 371 habitatges en un 35,6% hi vivien nens de menys de 18 anys, en un 53,6% hi vivien parelles casades, en un 11,3% dones solteres, i en un 32,3% no eren unitats familiars. En el 28,8% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,4% tenia menys de 18 anys, un 6,4% entre 18 i 24, un 28,6% entre 25 i 44, un 19,8% de 45 a 60 i un 16,8% 65 anys o més.
L'edat mediana era de 36 anys. Per cada 100 dones de 18 o més anys hi havia 79,9 homes.
La renda mediana per habitatge era de 35.577 $ i la renda mediana per família de 45.313 $. Els homes tenien una renda mediana de 32.000 $ mentre que les dones 21.875 $. La renda per capita de la població era de 15.810 $. Entorn del 7,2% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cornersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Cornersville». American Fact Finder. Oficina del Cens dels Estats Units, 12-01-2010.
# Daihatsu Hijet Caddie

La Daihatsu Hijet Caddie (ダイハツ・ハイゼットキャディー, Daihatsu Haizetto Kyadii) fou un automòbil lleuger o kei car produït pel fabricant d'automòbils japonés Daihatsu. Es tracta d'un vehicle comercial o furgoneta fabricat sobre la base del Daihatsu Wake, amb la qual comparteix la pràctica totalitat dels components. El Hijet Caddie començà la seua producció i comercialització el 13 de juny de 2016.
El Hijet Caddie equipa un motor tricilíndric de 658 centímetres cúbics atmosfèric o amb turbocompressor i amb una única transmissió automàtica CVT. Segons opció, pot equipar tracció al davant o a les quatre rodes. Daihatsu publicà que el consum mitja del model és de 3,94 litres per quilòmetre per hora, així com un permís màxim de càrrega de 150 quilos. Si bé la mecànica és idèntica a la del Wake, el model besó, l'exterior i l'interior del Hijet Caddie canvia. L'interior és més auster que el del Wake i, els seients darrers, de menys qualitat, ja que estant pensats només per a viatgers ocasionals i més per a ser abatuts per a la càrrega. En tant a l'exterior, el primer que destaca és el color: blanc de sèrie amb l'opció de quatre colors més, així com la manca de graella frontal al capó i de tapaboques entre d'altres.
Daihatsu va aturar la producció i comercialització de la Hijet Caddie el 5 de febrer i el 30 de setembre de 2021 respectivament sense establir un successor directe però mantenint la producció del Daihatsu Wake, el model besó. La fi del model va vindre justificada per les baixes vendes, molt per sota de les previstes al moment del llançament.

## Referències

* ↑ Dades tècniques del Daihatsu Hijet Caddie
* ↑ «Còpia arxivada». Arxivat de l'original el 31 de gener 2015. [Consulta: 6 gener 2022].
# De Panne

De Panne és un municipi belga de la província de Flandes Occidental a la regió de Flandes. Està compost per les seccions de De Panne i Adinkerke.

## Seccions

| # | Nom | Superfície (km²) | Població (2001) |
| I | De Panne | 9,01 | 7.349 |
| II | Adinkerke | 14,89 | 2.519 |

## Evolució demogràfica

* Fonts:NIS, www.westhoek.be i Gemeente De Panne
* 1911: separació de De Panne i Adinkerke
* 1977: unificació d'Adinkerke amb De Panne

## Localització

* a. Koksijde
* b. Veurne
* c. De Moeren (Veurne)
* d. Les Moëres
* e. Ghyvelde
* f. Bray-Dunes

## Heràldica

L'actual escut vol unificar els antics escuts de les dues viles.
* Escut d'Adinkerke
* Escut de De Panne abans de 1977
* Actual escut de De Panne.

## Agermanaments

* Sainte-Adresse, França
* Hlohovec, Eslovàquia
# La Cometa

«La Cometa» té aquests significats:
* Cometa, en masculí, cos sòlid de l'espai similar als asteroides.
* Geografia:
** La Cometa (Rivert), coma del poble de Rivert, al municipi de Conca de Dalt (Pallars Jussà)
** La Cometa (Sant Esteve de la Sarga), coma del poble de l'Alzina, al municipi de Sant Esteve de la Sarga (Pallars Jussà)

## Vegeu també

* Cometes
# Lieja-Bastogne-Lieja 1922

La Lieja-Bastogne-Lieja 1922 fou la 12a edició de la clàssica ciclista Lieja-Bastogne-Lieja. Es va disputar el 9 d'abril de 1922 sobre un recorregut de 218 km i fou guanyada pel belga Louis Mottiat, que s'imposà a l'esprint a un nombrós grup. Els també belgues Albert Jordens i Laurent Seret acabaren segon i tercer respectivament. Es desconeix la posició exacte amb què arribaren a partir de la 8a posició. Aquesta fou la segona victòria de Mottiat en aquesta cursa, després de l'aconseguida l'any anterior.

## Resultats

| | Ciclista | Equip | Temps |
| 1 | Louis Mottiat (BEL) | Alcyon | 7h 27' 30" |
| 2 | Albert Jordens (BEL) | Automoto-Russell | m. t. |
| 3 | Laurent Seret (BEL) | | m. t. |
| 4 | Jules-Richard Matton (BEL) | | m. t. |
| 5 | Hubert Noel (BEL) | | m. t. |
| 6 | Henri Hanlet (BEL) | | m. t. |
| 7 | Jacques Coomans (BEL) | | m. t. |
| 8 | Léon van Aken (BEL) | | m. t. |

## Referències

* ↑ «Liège-Bastogne-Liège». memoire-du-cyclisme.eu. [Consulta: 2 febrer 2014].
* ↑ «Liège - Bastogne - Liège». sitiodeciclismo.net. [Consulta: 2 febrer 2014].
* ↑ «Liege - Bastogne - Liege : presentation and medal winners». the-sports.org. [Consulta: 2 febrer 2014].

## Enllaços externs

* Lloc web oficial (francès)(anglès)
# Font al passeig Arqueològic (Girona)

La Font al passeig Arqueològic és una font del municipi de Girona inclosa en l'Inventari del Patrimoni Arquitectònic de Catalunya. Dins del recorregut del Passeig Arqueològic de Girona existeix aquesta font rebaixada dins el terra i separada del recorregut per una barana-banc de pedra de Girona de formes rectes i corbes, simètrica respecte a l'eix de la font. L'aigua s'escampa a través d'un brollador alt que cau damunt una curculla de pedra sobre basa cúbica que té altra curculla, més petita, al damunt seu. La font fa de muret de conteniment a través d'una paret corba que trenca la linealitat del mur i que recull la font en el seu conjunt. Està feta en la remodelació del Pg. Arqueològic vers els anys 50-60.

## Referències

* 1 2 «Font al passeig Arqueològic». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Christina Klein (esportista)

Christina Klein (Alemanya, 28 d'abril de 1975) és una portera d'hoquei sobre patins alemanya.
Debutà el 1991 amb el VFL Hüls de la Lliga alemanya, aconseguí un títol de Lliga alemanya (1997). Procedent del ACD Gulpilhares de la Lliga portuguesa, amb el qual guanyà una Supercopa (2006), la temporada 2006-07 fitxà pel Hostelcur Gijón Hockey Club, amb el qual guanyà quatre Copes d'Europa (2007, 2009, 2010, 2012), una OK Lliga femenina (2008-09) i dues Copes de la Reina (2012, 2013). Després de vuit temporades, jugà al Club Hoquei Patí Bigues i Riells. Internacional amb la selecció alemanya d'hoquei sobre patins, guanyà dos Campionats d'Europa (2003 i 2007) i dues medalles de bronze al Campionat del Món (1998 i 2017).

## Palmarès
### Clubs

* 4 Lligues europees d'hoquei sobre patins femenina: 2007, 2009, 2010, 2012
* 1 Lliga espanyola d'hoquei sobre patins femenina: 2008-09
* 2 Copes espanyoles d'hoquei sobre patins femenina: 2012, 2013

### Selecció alemanya

* 2 medalles de bronze al Campionat del Món d'hoquei patins femení: 1998, 2017
* 2 medalles d'or al Campionat d'Europa d'hoquei patins femení: 2003 i 2007
* 3 medalles de bronze al Campionat d'Europa d'hoquei patins femení: 1999, 2009, 2011

## Referències

* ↑ León, Marcos. «La orfebre del hockey profesional» (en castellà). La Nueva España, 20-12-2008. [Consulta: 10 abril 2023].
* ↑ «La portera Christina Klein deja el Hostelcur tras 8 temporadas en el club» (en castellà). Mundo Deportivo, 15-06-2015. [Consulta: 10 abril 2023].

## Enllaços externs

* Fitxa de Christina Klein - RinkHockey.net (anglès)
# Càl·lies (comandant)

Càl·lies o Càl·lias（en llatí Callias, en grec antic Καλλίας) fill de Cal·líades, era un comandant atenenc. Va ser nomenat juntament amb quatre militars més, comandant del segon cos atenenc enviat contra Perdicas II de Macedònia i els rebels calcídics l'any 432 aC i va morir en una batalla contra Aristeu de Corint prop de Potidea, segons Tucídides.
Probablement és el mateix Càl·lies alumne de Zenó d'Elea, que va comprar els seus llibres per 100 mines, i va obtenir un gran reconeixement (σοφὸς καὶ ἐλλόγιμος γέγονεν).

## Notes

* ↑ Segons el Diccionari Grec-Català, p. 954

## Referències

* ↑ 3.Callias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 567
# De Oude Meerdijk

El De Oude Meerdijk és un estadi de futbol a Emmen, Països Baixos. És el camp del FC Emmen. Té una capacitat de 8.600 espectadors.

## Història

De Oude Meerdijk, abans conegut com a Meerdijk Stadion (1977–2001), Univé Stadion (2001–2013) i JENS Vesting (2013-2017), és un estadi multiusos. Es troba al parc empresarial Meerdijk a Emmen, Països Baixos. Actualment s'utilitza principalment per a partits de futbol i és l'estadi local del FC Emmen. L'estadi té capacitat per a 8.600 persones i es va construir l'any 1977. Va ser totalment reformat l'any 2001.
El 2005, l'estadi va ser un dels estadis seu dels Campionats del Món de Futbol Juvenil.
El 2011, l'estadi va ser un dels estadis seu del Campionat del Món de futbol a 7 CPISRA 2011.

## Galeria

* Entrada
* Grada principal
* Grades nord i est
* Grada sud
# La Comella

La Comella és un coll de muntanya dels Pirineus que corona a 1.347 metres d'altura. Es troba a la parròquia d'Andorra la Vella i en els primers quilòmetres d'ascensió hi ha el Centre Penitenciari d'Andorra.
El coll ha estat punt de pas de curses ciclistes com el Tour de França, la Volta a Espanya o la Volta a Catalunya.

## Ascensió

Des d'Andorra la Vella l'ascensió té 4,2 km de llargada a una mitjana del 8,2 % en què se superen 341 metres de desnivell. En alguns sectors els desnivells arriben al 13 %. Des d'Escaldes-Engordany l'ascensió té 4,1 km de llargada a una mitjana del 5,8 %.

## Referències

* ↑ «El menú andorrà del Tour 2016 inclou Comella, Beixalís i Arcalís». El Periòdic d'Andorra, 21-10-2015 [Consulta: 22 octubre 2016].
* ↑ «Una etapa durísima en Andorra marcará la Vuelta 2015». El Periódico de Catalunya, 10-01-2015 [Consulta: 22 octubre 2016].
* ↑ «La “Volta” Ciclista a Catalunya del Centenari torna a Andorra l'any 2011». voltacatalunya.cat, 27-12-2010 [Consulta: 22 octubre 2016]. Arxivat 2016-10-23 a Wayback Machine.
* ↑ «LA COMELLA (desde Andorra La Vella)». ramacabici.com [Consulta: 22 octubre 2016].
* ↑ «La côte de la Comella dans le Tour de France». ledicodutour [Consulta: 22 octubre 2016]. Arxivat 23 October 2016$^{[Datemismatch]}$ a Wayback Machine.
# Ivins

Ivins és una població dels Estats Units a l'estat de Utah. Segons el cens del 2000 tenia 4.450 habitants.

## Demografia

Segons el cens del 2000, Ivins tenia 4.450 habitants, 1.435 habitatges, i 1.234 famílies. La densitat de població era de 168,4 habitants per km².
Dels 1.435 habitatges en un 43,8% hi vivien nens de menys de 18 anys, en un 76% hi vivien parelles casades, en un 7,6% dones solteres, i en un 14% no eren unitats familiars. En l'11% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,35.
Per edats la població es repartia de la següent manera: un 33,1% tenia menys de 18 anys, un 9% entre 18 i 24, un 25,5% entre 25 i 44, un 20,1% de 45 a 60 i un 12,3% 65 anys o més.
L'edat mediana era de 30 anys. Per cada 100 dones de 18 o més anys hi havia 95,9 homes.
La renda mediana per habitatge era de 41.297 $ i la renda mediana per família de 43.103 $. Els homes tenien una renda mediana de 30.868 $ mentre que les dones 21.719 $. La renda per capita de la població era de 16.743 $. Entorn del 4,9% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ivins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ivins». American Fact Finder. Oficina del Cens dels Estats Units, 12-01-2010.